India vs England രോഹിത് ശര്മ്മയ്ക്ക് വിദേശത്ത് ആദ്യ ടെസ്റ്റ് സെഞ്ച്വറി ഓവല് ടെസ്റ്റില് ഇന്ത്യയ്ക്ക് മേല്ക്കൈ rohitsharma News18 Malayalam Last Updated : September 04, 2021, 21:14 IST Share this: ഓവല്: ഇംഗ്ലണ്ടിനെതിരായ നാലാം ക്രിക്കറ്റ് ടെസ്റ്റില് ഇന്ത്യയ്ക്ക് മേല്ക്കൈ. ആദ്യ ഇന്നിംഗ്സില് 99 റണ്സിന്റെ ലീഡ് വഴങ്ങിയെങ്കിലും രണ്ടാം ഇന്നിംഗ്സില് ഒന്നിന് 212 റണ്സ് എന്ന ശക്തമായ നിലയിലാണ് ഇന്ത്യ. വിദേശത്ത് ആദ്യ ടെസ്റ്റ് സെഞ്ച്വറി നേടിയ രോഹിത് ശര്മ്മയുടെ തകര്പ്പന് ബാറ്റിങ് മികവിലാണ് ഇന്ത്യയുടെ മുന്നേറ്റം. 53 റണ്സെടുത്ത ചേതേശ്വര് പൂജാരയാണ് രോഹിതിനൊപ്പം ക്രീസിലുള്ളത്. 45 റണ്സെടുത്ത കെ എല് രാഹുലിന്റെ വിക്കറ്റാണ് ഇന്ത്യയ്ക്ക് നഷ്ടമായത്. 232 പന്ത് നേരിട്ട രോഹിത് ശര്മ്മ 13 ഫോറും ഒരു സിക്സറും ഉള്പ്പടെ 111 റണ്സെടുത്തിട്ടുണ്ട്.നേരത്തെ രണ്ടാം ദിനം കളി അവസാനിക്കുമ്ബോള് വിക്കറ്റ് നഷ്ടം കൂടാതെ 43 റണ്സ് എന്ന നിലയിലായിരുന്നു ഇന്ത്യ. 46 റണ്സെടുത്ത രാഹുലിന്റെ വിക്കറ്റാണ് ഇന്ത്യയ്ക്ക് ഇന്ന് ആദ്യം നഷ്ടമായത്. ജെയിംസ് ആന്ഡേഴ്സണിന്റെ പന്തില് ബെയര്സ്റ്റോ പിടിച്ചാണ് രാഹുല് പുറത്തായത്. രാഹുലും രോഹിത് ശര്മ്മയും ചേര്ന്നുള്ള ഓപ്പണിങ് കൂട്ടുകെട്ടില് 83 റണ്സാണ് നേടിയത്. രണ്ടാം വിക്കറ്റില് പൂജാരയുമൊത്ത് രോഹിത് ഇതുവരെ 129 റണ്സ് കൂട്ടുച്ചേര്ത്തിട്ടുണ്ട്.അതേസമയം രോഹിതിന്റെ ആദ്യ വിദേശ സെഞ്ചുറിയായിരുന്നു ഇന്ന് ഇംഗ്ലണ്ടിനെതിരെ നേടിയത്. നേരത്തേ അദ്ദേഹം ഒരു ഓപ്പണറായി 11,000 റണ്സ് എന്ന നേട്ടം മറികടന്നിരുന്നു. വെള്ളിയാഴ്ച ഓവലില് ഇംഗ്ലണ്ടിനെതിരെ ഇന്ത്യയുടെ രണ്ടാം ഇന്നിംഗ്സില് അദ്ദേഹം അന്താരാഷ്ട്ര ക്രിക്കറ്റില് 15,000 റണ്സ് നേട്ടവും കൈവരിച്ചിരുന്നു. അന്താരാഷ്ട്ര ക്രിക്കറ്റില് ഈ നേട്ടം കൈവരിക്കുന്ന എട്ടാമത്തെ ഇന്ത്യന് ബാറ്റ്സ്മാനായി രോഹിത് ശര്മ്മ മാറുകയും ചെയ്തു. ഈ പട്ടികയില് സച്ചിന് ടെന്ഡുല്ക്കറാണ് 34,357 റണ്സുമായി ഏറ്റവും മുന്നില്.ഇംഗ്ലണ്ട് ഒന്നാം ഇന്നിങ്സില് കുറിച്ച 290 റണ്സിന് മറുപടിയായി രണ്ടാം ഇന്നിങ്സില് ബാറ്റിങ്ങിനിറങ്ങിയ ഇന്ത്യ രണ്ടാം ദിനത്തിലെ കളി നിര്ത്തുമ്ബോള് വിക്കറ്റ് നഷ്ടം കൂടാതെ 43 റണ്സ് എന്ന നിലയിലായിരുന്നു. ഇന്ത്യയുടെ പ്രതീക്ഷകള് തകര്ത്തുകൊണ്ട് ആറാം വിക്കറ്റില് ഒലി പോപ്പും ബെയര്സ്റ്റോയും ഇംഗ്ലണ്ടിനെ മുന്നോട്ട് നയിച്ചതാണ് തിരിച്ചടിയായത്. പരമ്ബരയില് ആദ്യമായി ലഭിച്ച അവസരം മുതലാക്കിയ പോപ്പ് മികച്ച രീതിയിലാണ് ബാറ്റ് ചെയ്തത്. താരത്തിന് മികച്ച പിന്തുണ നല്കി ബെയര്സ്റ്റോയും നിന്നതോടെ ഇംഗ്ലണ്ട് സ്കോര്ബോര്ഡ് മുന്നോട്ട് ചലിച്ചു. ഒടുവില് ബെയര്സ്റ്റോയെ വിക്കറ്റിന് മുന്നില് കുടുക്കി മുഹമ്മദ് സിറാജാണ് കൂട്ടുകെട്ട് പൊളിച്ചത്. ആറാം വിക്കറ്റില് ഇരുവരും ചേര്ന്ന് 91 റണ്സാണ് നേടിയത്. 77 പന്തില് 37 റണ്സുമായാണ് ബെയര്സ്റ്റോ പുറത്തായത്.ബെയര്സ്റ്റോ മടങ്ങിയശേഷം മൊയീന് അലിയെയും ക്രിസ് വോക്സിനെയും കൂട്ടുപിടിച്ച് പോരാട്ടം തുടര്ന്ന പോപ്പ് ഇംഗ്ലണ്ടിനെ 250ല് എത്തിച്ചാണ് മടങ്ങിയത്. പോപ്പ് മടങ്ങിയശേഷം തകര്ത്തടിച്ച വോക്സ് ഇംഗ്ലണ്ടിന്റെ ലീഡ് 100ന് അടുത്തെത്തിച്ചു. അര്ധസെഞ്ചുറി പൂര്ത്തിയാക്കിയതിന് പിന്നാലെ വോക്സ് റണ്ണൗട്ടയാതോടെയാണ് ഇന്ത്യക്ക് ശ്വാസം നേരെ വീണത്. ഏകദിന ശൈലിയില് ബാറ്റ് വീശിയ താരം 60 പന്തില് നിന്നും 50 റണ്സ് നേടി. ജെയിംസ് ആന്ഡേഴ്സണ് 1 പുറത്താകാതെ നിന്നു.ഇന്ത്യക്കായി ബൗളിങ്ങില് ഉമേഷ് യാദവ് മൂന്ന്, ജഡേജ, ബുംറ എന്നിവര് രണ്ട് വീതം വിക്കറ്റ് വീഴ്ത്തി. Published by:Anuraj GR First published: September 04, 2021, 21:12 IST India and England india vs England 4th Test rohit sharma rohitsharma News18 Malayalam Last Updated : September 04, 2021, 21:14 IST Share this: